Diari Oficial de la Generalitat Valenciana


Sumari del DOGV 5035, del 24-06-2005 (2005/7256)

ORDE de 17 de juny de 2005 de la Conselleria d'Agricultura, Pesca i Alimentació, per la qual es publiquen les línies pressupostàries i els imports globals màxims per a la campanya 2005-2006 de les ajudes per a la realització de les activitats dels subprogrames II, III, IV, V i VI del Programa de Millora de la Qualitat de la Producció d'Oli d'Oliva i Oliva de Taula a Espanya corresponent a la Comunitat Valenciana regulades per mitjà de l'Orde de 7 de setembre de 2001.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5035

Data del DOGV
:   24-06-2005

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2005/7256


Data del document
:   17-06-2005

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Descriptors 

:   * ajuda pública
    * suport econòmic
    * oli d'oliva
    * oleïcultura
    * ajuda a l'agricultura
    * qualitat del producte

ORDE de 17 de juny de 2005 de la Conselleria d'Agricultura, Pesca i Alimentació, per la qual es publiquen les línies pressupostàries i els imports globals màxims per a la campanya 2005-2006 de les ajudes per a la realització de les activitats dels subprogrames II, III, IV, V i VI del Programa de Millora de la Qualitat de la Producció d'Oli d'Oliva i Oliva de Taula a Espanya corresponent a la Comunitat Valenciana regulades per mitjà de l'Orde de 7 de setembre de 2001. [2005/M7256]
  
L'Orde de 7 de setembre de 2001, de la Conselleria d'Agricultura, Pesca i Alimentació, establia ajudes per a la realització de les activitats dels subprogrames II, III, IV, V i VI del Programa de Millora de la Qualitat de la Producció d'Oli d'Oliva i Oliva de Taula a Espanya corresponent a la Comunitat Valenciana.
  
El Reglament (CE) 528/1999, de la Comissió, de 10 de març, pel qual s'establixen les mesures destinades a millorar la qualitat de la producció oleícola, establix el conjunt d'accions que poden emprendre els estats membres amb la finalitat de millorar la qualitat de la producció d'oli d'oliva i el seu impacte en el medi ambient, així com la necessitat que s'integren en un programa que aborde totes o algunes d'elles. Estes accions són finançades pel FEOGA, amb aportacions dels estats membres. Cada any, la Comissió fixa els límits de finançament que corresponen a cada estat membre i s'elabora un programa en cada estat membre que conté les actuacions que cal desplegar durant la campanya. El Ministeri d'Agricultura, Pesca i Alimentació ha aprovat, per mitjà de l'Orde APA/1141/2005, de 22 d'abril de 2005 (BOE de 28 d'abril) el programa corresponent a la campanya 2005-2006, on s'establix el finançament del programa i la gestió, el control i el pagament del pressupost.
  
L'article 47.11 del text refós de la Llei d'Hisenda Pública de la Generalitat Valenciana, aprovat per mitjà del Decret Legislatiu de 26 de juny de 1991, del Consell, exigix que en les bases reguladores de la concessió de subvencions s'indique la línia o les línies de subvencions que les financen i l'import global màxim que s'hi destina. Estos aspectes depenen de la llei anual de pressupostos vigent, en estos moments la Llei 14/2004, de 29 de desembre, de Pressupostos de la Generalitat Valenciana per a l'exercici 2005, a la vista de la qual ha de complir-se aquella determinació respecte de les ajudes aprovades amb anterioritat i amb bases reguladores en vigor.
  
Per les raons exposades, vista la proposta del director de l'Institut Valencià de Qualitat Agroalimentària, en l'exercici de les funcions que tinc atribuïdes,
  
ORDENE
  
Apartat primer
  
Per a la campanya 2005/2006, els imports màxims, d'acord amb l'Orde ZSJ 1457/2005, de 22 d'abril de 2005 (BOE de 28 d'abril), seran els següents, distribuïts per subprogrames i actuacions:
  
1) Subprograma II: dènou mil cinc-cents euros (19.500,00 €).
  
a) Actuació II.1 Estudis per a la millora de les condicions de cultiu i tractament de les oliveres, de collita, emmagatzemament i transformació de les olives, així com l'emmagatzemament de l'oli i les olives de taula produïda: díhuit mil euros (18.000,00 €). Màxim de 6.000,00 euros per estudi.
  
b) Actuació II.2 Actuacions de producció integrada: mil cinc-cents euros (1.500,00 €).
  
2) Subprograma III: cinquanta-un mil euros (51.000,00 €).
  
a) Actuació III.1 Assistència tècnica a almàsseres i plantes d'adobament: huit mil euros (8.000,00 €). Màxim de 600 euros per almàssera o planta d'adobament).
  
b) Actuació III.2 Suport tecnicoeconòmic per al diagnòstic i la implantació de sistemes de qualitat industrial i/o mediambiental: quinze mil euros (15.000,00 €). Màxim de 6.000 euros per almàssera o planta d'adobament.
  
c) Actuació III.3 Diagnòstic de la implantació de sistemes de APPCC en les almàsseres: vint-i-huit mil euros (15.000,00 €). Màxim de 350 euros per almàssera.
  
3) Subprograma IV: dotze mil cinc-cents euros (12.500,00 €) dins de l'actuació IV.2 «Posada en marxa d'instal·lacions d'aprofitament de subproductes».
  
4) Subprograma V: setanta-nou mil huit-cents setanta-tres euros i cinquanta-set cèntims (79.873,57 €).
  
a) Actuació V.1 Cursos de formació: setanta-tres mil tres-cents setanta-tres euros i cinquanta-set cèntims (73.373,57 €), amb un límit de 30 euros per alumne i hora.
  
b) Actuació V.2. Difusió dels resultats obtinguts en les distintes activitats del programa: mil cinc-cents euros (1.500,00 €).
  
c) Actuació V.4 Bones pràctiques agràries en l'oliverar: material didàctic, manuals: cinc mil euros (5.000,00 €).
  
5) Subprograma VI: vint-i-huit mil euros (28.000,00 €).
  
Actuació VI.1 Instal·lació i gestió de laboratoris organolèptics: deu mil euros (10.000,00 €). Màxim de 5.000 euros per laboratori.
  
Actuació VI.2 Instal·lació i gestió de laboratoris fisicoquímics i unitats de control: díhuit mil euros (18.000,00 €). Màxim de 5.000,00 euros per gestió de laboratoris i 8.000,00 euros per instal·lació d'unitats de control.
  
Apartat segon
  
En cas que les sol·licituds aprovades en una actuació d'un subprograma no cobrisquen la totalitat del pressupost disponible, es podrà utilitzar el sobrant per a atendre sol·licituds d'altres actuacions dins del mateix subprograma. En cas que les sol·licituds aprovades en un subprograma no cobrisquen la totalitat del pressupost disponible, es podrà utilitzar el sobrant per a atendre sol·licituds d'un altre subprograma.
  
En el cas anterior, l'orde que es considerarà per a aplicar el pressupost sobrant a una determinada actuació serà la major quantia de la diferència entre les ajudes sol·licitades i el pressupost disponible. Per ajuda sol·licitada s'entendrà la menor de les dos quantitats següents: pressupost que consta en la sol·licitud o límit establit en esta orde.
  
Dins de la mateixa actuació, les sol·licituds es resoldran d'acord amb els criteris de l'article 6 de l'Orde de 7 de setembre de 2001.
  
Apartat tercer
  
El programa està finançat per la Secció Garantia del FEOGA.
  
Les quantitats anteriors procedixen de les línies pressupostàries següents:
  
T4730 del programa 69.18.04.4223.399.97.0 per a totes les actuacions excepte la instal·lació d'unitats de control i T4731 del programa 40.99.24.6700.130.56.0 per a estes activitats. El programa correspon a «Ordenació i garantia agrària en el marc de la PAC (FEOGA-Garantia)».
  
Apartat quart
  
Les ajudes es tramitaran d'acord amb les seues pròpies bases reguladores, així com per les disposicions de la Llei 38/2003, de 17 de novembre, General de Subvencions (que és d'aplicació supletòria d'acord amb el seu article sext), i de la Llei 30/1992, de Règim Jurídic de les Administracions Públiques i del Procediment Administratiu Comú. Així mateix, s'hi aplicarà el Decret del Consell 279/2004, de 17 de desembre, pel qual es regulen mesures en els procediments de contractació administrativa i de concessió de subvencions per al foment de l'ocupació de persones amb discapacitat.
  
Es faculta el director de l'Institut Valencià de Qualitat Agroalimentària com a coordinador general de la Conselleria d'Agricultura, Pesca i Alimentació per al Programa Nacional de Qualitat de l'Oli d'Oliva per a dictar les instruccions oportunes per a la correcta aplicació d'esta orde.
  
Apartat quint
  
Contra este acte administratiu podrà interposar-se potestativament, en el termini d'un mes des de la seua publicació, recurs de reposició davant del conseller d'Agricultura, Pesca i Alimentació, o bé directament, en el termini de dos mesos, recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana.
  
València, 17 de juny de 2005
  
El conseller d'Agricultura, Pesca i Alimentació,
  
JUAN GABRIEL COTINO FERRER